wickkiey/tamil-wikipedia-chunked huggingface dataset:
# அடினோ அதிநுண்ணுயிரிகள்

**அடினோ நச்சுயிரிகள்** *(Adenoviruses)* அல்லது **அண்ணவக நச்சுயிரிகள்** எனும் (*** அடினோவிரிடே*** உயிரியல் குடும்ப உறுப்பினர்கள்) நடுத்தர உருவளவு (90–100 மீநுண்மீட்டர்(மீநுண் மீ)), உறையற்ற ( புறக் கொழுப்பு இரட்டை அடுக்கில்லாத) நச்சுயிரிகள் ஆகும். இவை இரட்டைப்புரி டி.என்.ஏ. க்களைக் கொண்ட மரபன்தொகையின; இவை ஐக்கோசாஃஎடிரல் கட்டமைப்புள்ள உட்கருவன் கேப்சிடுகளைக் கொண்டுள்ளன. அடி மூக்குச் சதை அல்லது அண்ணச் சதையில் இருந்து முதன் முதலில் 1953 இல் கண்டுபிடிக்கப்பட்தால் இதற்கு அண்ணவக(அடினோ) நச்சுயியிரி என்று பெயர் ஏற்பட்டது.  
இவை பல முதுகென்பி விலங்கு ஓம்பிகளில் காணப்படுகின்றன; மாந்தரில் இவை 50 வெவ்வேறுவகைத் திரிபுகளில் அகல்விரிவான பல்வகைத் தொற்றுகளை உருவாக்குகின்றன; இவை இளஞ்சிறாரில் காண்ப்படும் தடிமன் போன்ற எளிய மூச்சுயிர்ப்புத் தொற்றுகளில் இருந்து உயிரைப் போக்கும் அச்சுறுத்தல் மிக்க, இயல்பு எதிப்பாற்றலை நலிவிக்கும் பல்லுறுப்புத் தாக்க நோய்களை உருவாக்கும் தொற்றுகள் வரை அமைகின்றன.
- *அட்டாடினோ நச்சுயிரி*
- *அவியாடினோ நச்சுயிரி*
- *இக்ட்டாடினோ நச்சுயிரி*
- *மாசுட்டாடினோ நச்சுயிரி* ( இது அனைத்து மாந்தரின அண்ணவக(அடினோ) நச்சுயிரிகளையும் உள்ளடக்குகிறது)
- *சியாடினோ நச்சுயிரி*
- *டெசுட்டாடினோ நச்சுயிரி*
# அடினோ அதிநுண்ணுயிரிகள்

## அடினோ நச்சுயிரியின் தன்மை

அடினோ நச்சுயிரிகள் 360 செல்சியஸ் வெப்பநிலையில் ஏழு நாட்கள் வரை உயிரோடிருக்கும். 40 செல்சியசில் எழுபது நாட்கள் வரை உயிரோடிருக்கும். ஆனால் 560 செல்சியசில் இரண்டரை மணித்துளிகளில் அழிக்கப்படுகின்றன.
அடினோ நச்சுயிரியில் நான்கு வகை எதிர்பொருட்கள் உள்ளன. அவை எதிர்பொருள் Aஇ, எதிர்பொருள் Bஇ, எதிர்பொருள் Cஇ, எதிர்பொருள் Pஇ எனப்படும். அடினோ நச்சுயிரிகள் சிவப்புக் குருதி அணுக்களை ஒன்று சேர்க்கும் தன்மை உடையன.
# அடினோ அதிநுண்ணுயிரிகள்

## அடினோ நச்சுயிரிகள் பரவும் முறை

இவை காற்றிலும், நோய்வாய்ப்பட்ட உடல் உறுப்புகளைத் தொடும்போதும் பரவுகின்றன.
நோய்கள்
1. கடும் மேல்தொண்டை அழற்சி
1. கண்நோய்
1. கடும் நுரையீரல் நோய்
1. குளிர்காய்ச்சல்(நிமோனியா)
1. விழி வெளிப்படல அழற்சி
1. சில அடினோ நச்சுயிரிகள், ஆம்ஸ்டர் எனப்படும் விலங்குகளில் புற்றுநோயை உண்டாக்குகின்றன.
# அடினோ அதிநுண்ணுயிரிகள்

## மேல்தொண்டை அழற்சி

இந்தவகையில் காய்ச்சல், நீரக்கோப்பு, இருமல் முதலிய நோய்க் குறிகள் ஏற்படும்.
# அடினோ அதிநுண்ணுயிரிகள்

## கடும் நுரையீரல் நோய்

இந்த வகையில் காய்ச்சல், இருமல், தலைவலி, தொண்டைக் கமறல் முதலியன ஏற்படும்.
# அடினோ அதிநுண்ணுயிரிகள்

## குளிர்காய்ச்சல்

இந்தவகையில் நுரையீரல் தாக்கப்பட்டுக் காய்ச்சல், இருமல் முதலியன ஏற்படும்.
# அடினோ அதிநுண்ணுயிரிகள்

## கடும் கண்நோய்

இது வழக்கமாக வயது வந்தவர்களிடம்தான் காணப்படுகின்றது. முதலில் ஒரு கண் தாக்க்கப்பட்டுப் பிறகு மற்றொரு கண் தாக்க்கப்படுகிறது. கண்கள் சிவந்தும் வீங்கியும் காணப்படும்.
# அடினோ அதிநுண்ணுயிரிகள்

## விழி வெளிப்படல அழற்சி

இந்த நோய் ஒரு தொற்று நோய் போல் பரவக் கூடியது. இது பற்றவைத்தல் முதலிய வேலைகளில் ஈடுபட்டிருப்பவர்களிடம் ஏற்படுகின்றது. ஏனெனில் இவர்கள் தொழிலில், கண் விழி ஒளிப்படலம் எனப்படும் திரையில் சிறு காயங்கள், தூசியினாலோ, சிறு உலோகத் துண்டுகளினாலோ ஏற்பட்டு இப்புண்களின் மூலம் காற்றில் உள்ள அண்ணவக(அடினோ) நச்சுயிரிகள் கண்ணில் புகும்.
# அடினோ அதிநுண்ணுயிரிகள்

## நோய்த் தடுப்பு முறைகள்

1. நோயுற்றவர்கள் பயன்படுத்திய பொருள்களைப் பயன்படுத்தாமல் இருப்பது.
1. நோயுற்றவர்களைத் தொட நேர்ந்தால் கண் முதலிய பாகங்களையும், கைகளையும் துப்புரவாகக் கழுவிக் கொள்வது.
1. பற்றுவைப்புத் தொழில் செய்வோர் கண் பாதுகாப்புக் கண்ணாடியைக் கட்டாயமாக அணிய வேண்டும்.
# சோல்டான் கால்

Zoltán Gál (ஜனவரி 23, 1940 புடாபெஸ்ட் நகரில் பிறந்தார்) ஒரு ஹங்கேரிய அரசியல்வாதி ஆவார், இவர் 1990 ல் முதல் நாடாளுமன்ற தேர்தலுக்கு முன்னதாக குறுகிய காலத்திற்கு உள்துறை அமைச்சராக பணியாற்றினார். 1994 முதல் 1998 வரையான காலப்பகுதியில் ஹங்கேரி தேசிய சபைக்கான சபாநாயகராக இருந்தார். அவருடைய மகன் ஜொல்டான் ஜே. கால் ஹங்கேரிய சோசலிஸ்ட் கட்சி அரசாங்கத்தின் முன்னாள் செய்தித் தொடர்பாளர் ஆவார்
# தொடர் மற்றும் முழுமையான மதிப்பீடு

**தொடர் மற்றும் முழுமையான மதிப்பீடு** (Continuous and Comprehensive Evaluation - CCE) என்பது இந்தியாவில் 2009 ஆம் ஆண்டு அறிமுகப்படுத்தப்பட்ட ஒரு கல்வியியல் மதிப்பீட்டு முறையாகும். இந்த மதிப்பீட்டு முறை குழந்தைகளுக்கான இலவச மற்றும் கட்டாயக் கல்வி உரிமைச் சட்டத்தின்படியான கட்டாயத்தினால் நடைமுறைக்கு வந்தது. இந்த அணுகுமுறையானது இந்தியாவில் நடுவண் இடைநிலைக் கல்வி வாரியத்தாலும் இந்தியாவிலுள்ள மாநில அரசுகளாலும் 1 முதல் 10 வகுப்பு வரை பயிலும் மாணவர்களுக்கு நடைமுறைப்படுத்தப்பட்டது. இது மாணவர்களை தொடர்ந்தும் முழுமையாகவும் மதிப்பீடு செய்யும் வகையில் அறிமுகப்படுத்தப்பட்டது. 2017-ஆம் ஆண்டில், இந்த நடைமுறையானது 10 ஆம் வகுப்பு பொதுத்தேர்வைச் சந்திக்க இருக்கும் மாணவர்களுக்கு நீக்கப்பட்டது.  
கர்நாடக அரசு இந்த மதிப்பீட்டு முறையை 1 முதல் 9 முடிய உள்ள வகுப்புகளுக்கு அறிமுகப்படுத்தினர். பின்னர் 12-ஆம் வகுப்பிற்கும் அறிமுகப்படுத்தப்பட்டது. தொடர் மற்றும் முழுமையான மதிப்பீட்டின் முக்கிய நோக்கமானது, பள்ளியில் இருக்கும் போது குழந்தையின் ஒவ்வொரு தன்மையையும் மதிப்பீடு செய்வதாகும். மாணவர் ஆண்டு முழுவதும் பல தேர்வுகளுக்கு உட்கார வேண்டியிருக்கும் என்பதால், தேர்வுகளின் போது/முன் குழந்தை மீதான அழுத்தத்தைக் குறைக்க இது உதவும் என்று நம்பப்பட்டது, இதில் எந்தத் தேர்விலும் உள்ளடக்கப்பட்ட பாடத்திட்டம் ஆண்டு இறுதியில் மீண்டும் தேர்வில் சேர்க்கப்படமாட்டாது. தொடர் மற்றும் முழுமையான மதிப்பீட்டு முறையானது, அதன் உண்மையான வடிவத்தில் நடைமுறைப்படுத்தப்பட்டால் பாரம்பரியமான கரும்பலகையுடனான விரிவுரை முறை கற்பித்தலில் இருந்து மகத்தான மாற்றங்களைக் கொண்டுவருவதற்காக ஏற்படுத்தப்பட்டதாகக் கூறப்பட்டது.  
இந்த முறையின் ஒரு பகுதியாக, மாணவர்களின் மதிப்பெண்கள் தர நிலைகளாக மாற்றப்பட்டன, அவை கல்விசார் பாடத்திட்டத்துடன் இணைந்து மற்றும் கல்வி சார் இணை பாடத்திட்ட மதிப்பீடுகளின் மூலம் மதிப்பீடு செய்யப்பட்டன. கல்வித் திட்டத்தின் முடிவில் ஒற்றைத் தேர்வுக்குப் பதிலாக ஆண்டு முழுவதும் சிறிய அளவிலான சோதனைகளை மேற்கொள்வதன் மூலம் தொடர்ச்சியான மதிப்பீட்டின் மூலம் மாணவர் மீதான பணிச்சுமையைக் குறைப்பதே இதன் நோக்கமாகும். பணி அனுபவத் திறன், சாமர்த்தியம், புத்தாக்கம், நிலைத்தன்மை, குழுப்பணி, பொதுப் பேச்சு, நடத்தை போன்றவற்றின் அடிப்படையில் மாணவர்களுக்கு மதிப்பெண்கள் வழங்கப்பட்டன. இது கல்வியில் சிறந்து விளங்காத மாணவர்கள் கலை, மனிதநேயம், விளையாட்டு, இசை, தடகளம் போன்ற துறைகளில் திறமையை வெளிப்படுத்த உதவியதுடன், அறிவுத் தாகம் கொண்ட மாணவர்களை ஊக்குவிக்கவும் உதவியது.
# சிதம்பர விநாயகர் மாலை

**சிதம்பர விநாயகர் மாலை** என்பது சோழவந்தான் கல்மண்டபத்தில் உள்ள சிதம்பர விநாயர் மீது அரசஞ்சண்முகனார் பாடிய முப்பது பாடல்களைக் கொண்ட நூலாகும். 1914 ஆம் ஆண்டில் மு. ரா. கந்தசாமிக் கவிராயர் இந்நூலினை வெளியிட்டுள்ளார்.
# சிதம்பர விநாயகர் மாலை

## பார்வை நூல்

ஆய்வுலகம் போற்றும் ஆசிரியமணிகள், பதிப்பு - வி. மி. ஞானப்பிரகாசம்,சே. ச., க. சி. கமலையா, தமிழ்ப் பண்பாட்டு மன்றம்.
# சூரிய உப்பு நீர் வடிகட்டி

**சூரிய உப்பு நீர் வடிகட்டி** (*Solar still*) என்பது உப்பு நீரைக் குடிநீராக, சூரிய ஆற்றலின் உதவியுடன் மாற்ற உதவும் ஒரு சூரியக் கருவியாகும். கலனில் சேகரிக்கப்பட்ட உப்பு நீர் சூரிய ஆற்றலின் உதவியால் ஆவியாகிறது. மேலே உள்ள கண்ணாடியில் இந்த நீராவி பட்டு குளிர்ச்சி அடைந்து தூய நீராக கலனில் சேகரமாகிறது. கண்ணாடி அல்லது தூய நெகிழித்தகடு சரிவாக இருப்பதால் நீர் சேகரிப்பு சாத்தியமாகிறது. பல வகையான சூரிய உப்பு நீர் வடிகட்டிகள் உள்ளன. ஒரு பக்க சாய்வு, இரு பக்க சாய்வு வடுகட்டிகள் மற்றும் பெரிய அளவிலான வடிகட்டிகள் உள்ளன.  
இந்த செயல்முறையினால் உப்புகள் மற்றும் கன உலோகங்கள் போன்ற அசுத்தங்கள் நீக்கப்படுகின்றன. மேலும் நுண்ணுயிரிய உயிரினங்களும் நீக்கப்படுகின்றன. இறுதியில் தூய காய்ச்சி வடிகட்டிய நீர் கிடைக்கிறது.
# வீர சோழன் ஆறு

** வீர சோழன் ஆறு** என்பதுஇந்தியாவில் தமிழ்நாட்டில் மயிலாடுதுறை மாவட்டம், நாகப்பட்டினம்மாவட்டத்தில்பாயும் ஆறு ஆகும். இது தஞ்சாவூர்மாவட்டத்தில் திருவிடைமருதூர் அருகிலுள்ள காவிரியின் கிளை ஆறு ஆகும். மயிலாடுதுறை குத்தாலம் சீர்காழி ஆகிய ஒன்றியங்களில் வளம் கொழிக்க செய்கிறது்
# இலட்சத்தீவு காவல் துறை

**இலட்சத்தீவு காவல் துறை** (Lakshadweep Police) என்பது இலட்சத்தீவுகள் ஒன்றியப் பகுதியின்  சட்ட அமலாக்க அமைப்பு ஆகும்.
# இலட்சத்தீவு காவல் துறை

## நிர்வாகஅமைப்பு

இலட்சத்தீவு காவல் துறையானது உள்துறை அமைச்சகம் மற்றும் அரசின்நேரடி கட்டுப்பாட்டின் கீழ் காவல்துறையின் தலைமை இயக்குனரின் தலைமையில் இயங்கிவருகிறது.
# உலோகாகர் கோட்டை

**உலோகாகர் கோட்டை** (Lohagarh Fort) என்பதன் பொருள் இரும்பு கோட்டை என்பதாகும். இது பாரத்பூர், ராஜஸ்தான் , இந்தியாவில் உள்ளது. 1050 மீட்டர் உயரத்தில் உருவாக்கப்பட்டுள்ள இந்த கோட்டை சத்ரபதி சிவாஜியால் சிறப்பாக பயன்படுத்தப்பட்டும் விதர்பா, மராத்தா போன்ற பல ராஜவம்சங்களுக்கு அரண்மனையாகவும் திகழ்ந்திருக்கிறது.
# ஐடா இசுகட்டர்

**ஐடா ஸோஃபியா ஸ்கட்டர்** (*Ida Sophia Scudder*, டிசம்பர் 9, 1870 – மே 23, 1960) என்பவர் அமெரிக்காவைச் சேர்ந்த ஒரு பெண் மருத்தவராவார். இவர் வேலூரில் உள்ள கிருத்தவ மருத்துவக் கல்லூரியை நிறுவியதற்காக அறியப்படுகிறார்.
# ஐடா இசுகட்டர்

## இளமைப்பருவம்

இவரது பெற்றோர் அமெரிக்காவைச் சேர்ந்த, ஜான் ஸ்கடர் - சோஃபியா வெல்ட் ஸ்கடர் ஆவர். இவரின் தந்தையும் ஒரு மருத்தவராவார். அவர்கள் இராணிப்பேட்டையில் தங்கி மருத்துவத் தொண்டு புரிந்துகொண்டிருந்த காலகட்டத்தில் ஐடா ஸோஃபியா ஸ்கட்டர் 1870 திசம்பர் 9 இல் பிறந்தார். எட்டு வயதுவரை தமிழ்நாட்டின் இராணிப்பேட்டையில் வளர்ந்த ஐடா பிறகு தன் பெற்றோர்களுடன் தாயகமான அமெரிக்காவுக்குச் சென்றார். அதன்பின் சமயத் தொண்டுக்காக சப்பான் நாட்டுக்குப் பயணமானார். அதனால் நார்த் பீல்டில் உள்ள கிறித்துவப் பெண்கள் பள்ளியில் சேர்ந்து விடுதியில் தங்கியிருந்து படிப்பைத் தொடர்ந்தார். பள்ளி இறுதித் தேர்வெழுதிய நிலையில் உடல்நிலை சரியில்லாத தாயாரைப் பார்பதற்காக இந்தியாவுக்குப் புறப்பட்டு வந்தார்.  
அப்போது ஒருநாள் இரவு அந்தணர், முஸ்லிம், இந்து சமயத்தை சார்ந்தவர்கள் தங்கள் மனைவிகளின் பிரசவ உதவிக்காக அவர்கள் வீட்டுக்கு வந்து, ஐடாவை பெண் மருத்துவராக கருதி உதவ வேண்டினர். அவர்களிடம் தான் மருத்துவர் இல்லை என்றும், மருத்துவரான தன் தந்தையை அழைப்பதாகச் சொன்னார் ஆனால் அவர்கள் ஆண் மருத்தரிடம் காட்ட விரும்பாமல் திரும்பிச் சென்றனர். மறுநாள் அந்த மூன்று பென்களும் பிரசவத்தின்போது இறந்து அவர்களுடைய சவஊர்வலங்கள் சென்றன அதைக் கண்ட ஐடா வருந்தினார்.  
இந்தியப் பெண்களின் அவலநிலை குறித்து ஆழமாகச் சிந்தித்த ஐடா மருத்துவம் படித்து மறைப்பணியில் ஈடுபட விரும்புவதாக தன் பெற்றோரிடம் தெரிவித்தார். பின்னர் மருத்துவம் படிக்க அமெரிக்கா சென்ற ஐடா ஸ்கடர், பிலடெல்ஃபியா மருத்துவக் கல்லூரியில் 1895 இல் சேர்ந்தார். மருத்துவப் படிப்பு முடிந்ததும், வேலூரில் பெண்களுக்கென மருத்துவமனை கட்ட வேண்டும் என்ற எண்ணம் ஐடாவுக்கு இருந்தது. மருத்துவமனை தொடங்க எட்டாயிரம் அமெரிக்க டாலர்கள் தேவைப்பட்டது. நிதி திரட்டும் பணியில் ஈடுபட்டார். அப்போது ஷெல் என்ற முதியவர் 10 ஆயிரம் அமெரிக்க டாலர்களுக்கான காசோலையை ஐடாவிடம் தந்து, *என் அன்பு மனைவி மேரி டேபர் ஷெல்லின் நினைவாக, வேலூரில் பெண்கள் மருத்துவமனை அமைக்க நிதியுதவி அளிக்கிறேன். அவர் உயிரோடு இருந்திருந்தாலும் உதவி செய்திருப்பார்* என்று கூறினார்.
# ஐடா இசுகட்டர்

## வேலூரில் மருத்துவமனை

தோழி ஆனி ஹான்காக்குடன் 1900 சனவரி மாதம் வேலூருக்கு வந்தார் ஐடா. இருவரும் மருத்துவப் பணியை உடனடியாகத் தொடங்கினர். கூடவே மருத்துவமனை கட்டிடம் கட்டும் பணியும் தொடங்கியது. திட்டமிட்டபடி நாற்பது படுக்கைகளுடன் பெண்களுக்கான மேரி டேபர் ஷெல் நினைவு மருத்துவமனை தொடங்கப்பட்டது. 1904 ஆம் ஆண்டில் தென்னிந்தியாவில் பரவியபிளேக் நோயைத் தடுப்பதில் டாக்டர் ஐடா பெரும் பங்கேற்றார்.  
அப்போது போதிய பயிற்சி பெற்ற செவிலியர்கள் இல்லாதது, ஐடாவின் மருத்துவப் பணிக்குப் பெருந்தடையாக இருந்தது. இதன் தொடர்ச்சியாக செவிலியர் பயிற்சிப் பள்ளி ஒன்றைத் தொடங்க வேண்டும் என்ற எண்ணம் ஐடாவின் மனதில் உதித்தது. செவிலியர் பள்ளியைத் தொடங்குவதற்கான பணியை ஐடா ஸ்கடர் 1908 இல் தொடங்கினார். சுற்றுவட்டார மிஷன் பள்ளிகளில் படித்த ஐந்து மாணவிகளுடன் செவிலியர் பயிற்சி பள்ளியைத் தொடங்கினார்.
# ஐடா இசுகட்டர்

## மருத்துவக் கல்லூரி

1913-லேயே பெண்களுக்கென ஒரு மருத்துவக் கல்லூரி தொடங்கவேண்டுமென்று டாக்டர் ஐடா திட்டமிட்டு அவர் எண்ணத்தை வெளியிட்டார். ஐடாவின் எண்ணத்தை, தென்னிந்திய மறைப்பணி மன்றம் ஏற்றுக்கொண்டது. வேலூரில் பெண்களுக்கான மருத்துவக் கல்லூரி தொடங்குவது என்றும் அதற்கு ஐடாவே முதல்வராக இருக்க வேண்டுமென்றும் முடிவெடுக்கப்பட்டது. மருத்துவக் கல்லூரி தொடங்குவதற்காக 200 ஏக்கர் நிலமும் தயாராக இருந்தது.  
1914 இல் நெடு விடுப்பில் ஐடா அமெரிக்காவுக்குச் சென்றார். அதேநேரம் முதல் உலகப் போர் மூண்டது. 1915 இல் கடுமையான போர்ச் சூழலில் இந்தியா திரும்பிவந்தார், மருத்துவக் கல்லூரி தொடங்குவதற்கான பணியைத் விரைவுப்படுத்தினார் இதையணுத்து 1918 இல் பட்டைய மருத்துவப் படிப்புடன் பெண்களுக்கான மருத்துவப் பள்ளி நடத்துவதற்கான அனுமதியானது, சென்னை மாகாண மருத்துவத் துறை தலைவர் கர்னல் பிரைசனிடமிருந்து பெற்றார். 1918 ஆகத்து 12 இல் ஒன்றழய மறைப்பணி பள்ளியை சென்னை மாகாண கவர்னர் பென்ட்லண்ட் பிரபு தொடங்கி வைத்தார். 1948 இல் யூனியன் மருத்துவப் பள்ளி, கிறிஸ்தவ மருத்துவக் கல்லூரியாக தரம் உயர்த்தப்பட்டது. அப்போதுதான், பெண்களுடன் ஆண்களும் மருத்துவம் படிக்கத் தொடங்கினர்.
# ஐடா இசுகட்டர்

## விருதுகள்

- அம்மையாரைப் போற்றும்விதத்தில் இந்திய அரசு கெய்சர்-இ-இந்து என்ற பொற்பதக்கத்தை அளித்தது
- அமெரிக்கா 1935இல் டி.எஸ்ஸி பட்டம் அளித்துக் கௌரவித்தது. மேலும் எப் ஏசிஎஸ் என்னும் ஒரு மதிப்பியல் பட்டத்தையும் உவந்து தந்தது.
# ஐடா இசுகட்டர்

## மறைவு

1960 மே 24 அன்று ஐடா கொடைக்கானலில் தம் தொண்ணூறாவதுவயதில் இயற்கை எய்தினார்.
# ஐடா இசுகட்டர்

## வெளியிணைப்புகள்

- 10 ஆவது ஐடா இசுகட்டர் மாந்தநேய சொற்பொழிவில் திரு அசீம் பிரேமிஞ்சி அவர்களின் உரை - திசம்பர் 2021
# ஐரோப்பிய இளைஞர் பிரச்சாரம்

**ஐரோப்பிய இளைஞர் பிரச்சாரம்** (EYC) - 1950 களில் செயல்பட்டது - சிஐஏ முன்னணி அமைப்பான யுனைட்டட் ஐரோப்பாவின் (ACUE) அமெரிக்கக் குழுவால் நிதியளிக்கப்பட்ட அமைப்பு ஆகும், மேலும் கிழக்கு ஐரோப்பிய ஒன்றியத்தில் கம்யூன்டர்னனுக்கு ஒரு பிரதிபலிப்பாக உருவாக்கப்பட்டது. EYC ஐரோப்பிய இயக்கத்தின் ஒரு பகுதியாக உள்ள இளம் ஐரோப்பிய இயக்கத்துடன் இணைக்கப்படவில்லை.  
ஐரோப்பிய இளைஞர்களிடையே ஒரு ஐரோப்பிய-ஐரோப்பிய அணுகுமுறையை ஊக்குவிப்பதற்காக EYC பணியாற்றி, "மாநாடுகள் மற்றும் கண்காட்சிகள், சினிமா நிகழ்ச்சிகள், ரேடியோ ஒளிபரப்புகள் மற்றும் வெளியீடுகள் ஒரு பெரிய வரிசை" ஆகியவற்றின் பாரிய விளம்பர பிரச்சாரத்தை நடத்தியது. ஜீன் மோரே மற்றும் ஃபாஸ்டா டெஸ்ஹோர்ம்ஸ் இந்த நேரத்தில் முக்கிய அமைப்பாளர்களாக இருந்தனர்.  
EYC கிறிஸ்டினா நோர்விக்குடைய டாக்டர் ஆய்வு, கிறிஸ்டினா நார்விக், "15 க்கும் மேற்பட்ட ஐரோப்பிய நாடுகளில் வேறுபட்ட முறையில் EYC, ஒவ்வொன்றும் வெவ்வேறு விதமாகவும், தீவிரமாக மாறி வருகின்றன என்றும் தெரிவிக்கிறது. பெனெலக்ஸ் நாடுகளும் தங்கள் பங்கைக் கொண்டிருந்தன ... கிழக்கு ஐரோப்பாவில் உள்ள நாடுகள் இன்னமும் ஜனநாயகத்திற்கு மாற்றப்பட்டு, ஐரோப்பாவைச் சேர்ந்தவையாகும் என்று பல தீவிரமான நபர்கள் நினைத்தனர்.ஆனால் பனிப்போர் உண்மையில் ஐரோப்பிய ஒருங்கிணைப்பு செயல்பாட்டில் முக்கிய பங்கைக் கொண்டிருந்தது, ஒரு உள்ளூர் மட்டத்தில் ... 1951 இல் மேற்கு ஐரோப்பிய மற்றும் அமெரிக்க அரசியல்வாதிகள் உள்ள கிழக்கு பெர்லின் நகரில் நடைபெற்ற சர்வதேச இளைஞர் விழா இது EYC க்கு ஐரோப்பிய ஒன்றியத்தின் ஒத்துழைப்புடன் அமைக்கப்பட்டிருந்தது. ஐக்கிய நாடுகள் சபையின் அமெரிக்கக் குழுவானது அதன் உறுப்பினர்கள் அமெரிக்க இரகசிய சேவை முகவர்களாக இருந்தனர், அமெரிக்க நிதியுதவி இல்லாமல் பிரச்சாரம் உயிர்பிழைத்திருக்க முடியாது இ. "  
EYC 1958 இல் கலைக்கப்பட்டது, ஏனெனில் அதன் ஒரே funder, ACUE, அதன் நிதி திரும்பியது.
# இளமை வளையம்

கண் விழி வெண்படலத்தில் கொழுப்புப் பொருள் உட்பரவுதல் இளமை வளையம் எனப்படும்.
# இளமை வளையம்

## இளமை வளையம் உருவாதல்

கண் விழி வெண்படலத்தில் கொழுப்புப் பொருள் உட்பரவுதலின் போது ஏறத்தாழ ஒரு மில்லி மீட்டர் அகலமுள்ள சாம்பல் வண்ணப் பிறை வடிவ வளைவுகளில் ஒன்று மேலும் மற்றொன்று கீமுமாகத் தோன்றிப் பக்கவாட்டில் இணைந்து கண் விழி வெண்படலத்திலிருந்து சற்றுத் தொலைவில் ஒரு வளையத்தை ஏற்படுத்தும். இவ்வளையத்திற்கும் கண் விழி வெண்படலத்திற்கும் இடையே நோயற்ற வெண்படலப் பகுதி இருக்கும்.
# இளமை வளையம்

## குறிப்பு

- இளமை வளையம் கண் அமைப்பையோ, பார்வையையோ பாதிப்பதில்லை.
- இது மிக அரிதாக தோன்றுகிறது.
- குழந்தைகளுக்கு ஏற்பட்டால் அதற்கு இளமை வளையம் என்றும் பெரியவர்களுக்கு ஏற்பட்டால் அதற்கு முதுமை வளையம் எனவும் பெயர்.
# ரெவரெண்ட் டாக்டர் கார்ல் கிரால்

**' மேதகு முனைவர் கார்ல் கிரால் ** இவர் 1838 ஆம் ஆண்டு சனவரி முதல் நாள் ஜெர்மனி நாட்டில் சேக்சனியில் உள்ள மீகெலன் எனும் இடத்தில் பிறந்தார். லீப்சிக் எனும் இடத்தில் கல்வி பயின்றார். 1870 இல் பாதிரியாராக அமர்த்தப்பட்டார்.
# ரெவரெண்ட் டாக்டர் கார்ல் கிரால்

## வருகை

1870 ஆம் ஆண்டு நவம்பர் மாதம் 19 ஆம் நாள் இந்தியாவிற்கு வருகை புரிந்தார்.
# ரெவரெண்ட் டாக்டர் கார்ல் கிரால்

## தமிழ்ப் பணி

இவர் ஜெர்மன் மொழியில் திருக்குறளை மொழிபெயர்த்துள்ளார். முழு திருக்குறளையும் மொழிபெயர்க்கும் முன் காலமானார். சிவஞான சித்தியார் எனும் நூலையும் மொழிபெயர்த்துள்ளார்.
# ரெவரெண்ட் டாக்டர் கார்ல் கிரால்

## பாராட்டு

போப் அவர்கள் இவர் மொழிபெயர்ப்பை பயனுடைய ஒன்று என்று பாராட்டியுள்ளமை குறிப்பிடற்குரியது.
# ரெவரெண்ட் டாக்டர் கார்ல் கிரால்

## இறப்பு

இவர் 1879 ஆம் ஆண்டு ஜூலை 15 ஆம் நாள் தரங்கம்பாடியில் உயிர்நீத்தார்.
# ரெவரெண்ட் டாக்டர் கார்ல் கிரால்

## பார்வை நூல்

ஐரோப்பியர் தமிழ்ப்பணி, பேராசிரியர் கா. மீனாட்சிசுந்தரம். சென்னைப் பல்கலைக்கழகம் -- 2௦03
# ஜோன் கீற்ஸ்

**ஜோன் கீற்ஸ்** (தமிழக வழக்கு:**ஜான் கீட்ஸ்**, *John Keats*, அக்டோபர் 31, 1795 -– பெப்ரவரி 23, 1821) ஆங்கில இலக்கியத்தின் குறிப்பிடத்தக்க கவிஞர். இருபத்தாறு ஆண்டுகள் மட்டுமே வாழ்ந்த கீற்ஸ் (கீட்ஸ்) ஆங்கில இலக்கியத்தின் பொற்காலமாகக் கருதப்படும் ரொமான்டிக் காலப்பகுதியின் முக்கிய கவிஞராவார். எனினும் இவருடைய ஆக்கங்களில் மில்ரன் (மில்டன்), ஷேக்ஸ்பியர் ஆகியோரின் எழுத்துக்களின் தாக்கம் இருந்ததாக திறனாய்வாளர்கள் கருதுகின்றனர். இவரது ஆக்கங்களில் *To Autumn* என்ற கவிதை மிகவும் புகழ் பெற்றுள்ளதோடு இலங்கையில் ஆங்கில இலக்கிய மேற்படிப்பில் உள்ளடக்கப்பட்டுள்ளது.  
ஜான் கீட்ஸ் இரண்டாம் தலைமுறை காதல் கவிஞர்களைச் (ஜார்ஜ் கோர்டன் பைரன் மற்றும் பெர்சி பைச்சு ஷெல்லி) சேர்ந்தவர். அவருடைய படைப்புகள் அவர் இறந்து நான்கு வருடங்களுக்குப் பிறகே வெளியிடப்பட்டது. அவர் வாழ்ந்த போது அவருடைய படைப்புகள் பெரும் வரவேற்பை பெறாது போனாலும் அவர் இறந்த பிறகு, அவை பெரிதும் போற்றப்பட்டன. பத்தொன்பதாம் நூற்றாண்டின் முடிவில் எல்லோராலும் போற்றப்படும் ஒரு ஆங்கிலக் கவியாகப் புகழ் பெற்றார்.  
அவருடைய படைப்புகள் பல கவிஞர்களையும் எழுத்தாளர்களையும் பாதித்துள்ளது. ஜார்ஜ் லூயிஸ் போர்க்ஸ் தனது வாழ்நாளில் கீட்ஸின் கவிதைகளைப் படித்த நாள் அன்று தான் தனக்கு முதல் இலக்கிய அனுபவம் ஏற்பட்டதாகக் கூறியுள்ளார்.  
கீட்ஸின் கவிதைகள் பெரும்பாலும் உருவகங்களைக் கொண்டே இயற்றப்பட்டுள்ளது. இது எல்லா காதல் கவிஞர்களுக்கும் பொதுவானதாகும். உருவகங்களைக் கொண்டே உணர்வுகளைத் தூண்டும் விதமாக அந்த கவிதைகள் இயற்றப்பட்டுள்ளன.  
இன்று அவரது கவிதைகளும் கடிதங்களும் ஆங்கில இலக்கியத்தில் மிகவும் புகழப்படுகின்றன, மற்றும் ஆராய்ச்சிக்கு பயன்படுகின்றன. அவருடைய முக்கியமான படைப்புகள் - "I stood on a little toe hill"-"நான் ஒரு சின்ன குன்றின் மீது ஏறி நின்றேன்" , "Sleep and Poetry"-"தூக்கமும் கவிதையும்" மற்றும் மிகவும் பிரபலமான "On First Looking into Chapman's Homer"-"முதன் முதலில் சாப்மனின் ஹோமரைக் கண்ட போது"
# அணு ஒளியியல்

**அணு ஒளியியல்** (*atom optics*, அல்லது *atomic optics*) என்பது இயற்பியலின் ஒரு பிரிவாகும். இது ஒரு துகள் கற்றையின் சிறப்பு நிகழ்வாக, குளிர்ந்த, மெதுவாக நகரக்கூடிய பொதும அணுக்கள் பற்றி அறிவதாகும். ஒரு ஒளிக்கற்றையைப் போலவே, அணுக் கற்றையும் தள விளைவு, குறுக்கீட்டு விளைவுகளை வெளிப்படுத்தலாம், அத்துடன் பிரெனெல் வலயத்தட்டு அல்லது ஒரு குழிவான அணுக் கண்ணாடி மூலம் குவியப்படுத்த முடியும். பல அறிவியல் குழுக்கள் இந்தத் துறையில் பணியாற்றுகின்றன.
# கிராம ஊராட்சி

**கிராம ஊராட்சி** (*Gram panchayat*) தமிழ்நாட்டில் 500 எண்ணிக்கைக்கு அதிகமான மக்கள் தொகை உள்ள கிராமங்களில் 12,524 கிராம ஊராட்சி மன்றங்கள் அமைக்கப்பட்டுள்ளன. இவற்றின் செயல்பாடுகள் முறையே:
- கிராம ஊராட்சியின் உறுப்பினர்கள் மக்களால் தேர்தல் மூலமாக நேரடியாக தேர்ந்தெடுக்கப்படுகிறார்கள்.
- கிராம ஊராட்சியின் தலைவர் உறுப்பினர்கள் மூலம் நேரடியாக தேர்ந்தெடுக்கப்படுகிறார்.
- ஒவ்வொரு கிராம ஊராட்சியிலும் 7 உறுப்பினர்களுக்கு குறையாமல் 15 உறுப்பினர்களுக்கு மிகாமல் உள்ளனர்.
- உறுப்பினர்கள் மற்றும் தலைவர் ஆகியோரின் பதவிக்காலம் 5 ஆண்டுகள் ஆகும்.
- கிராம ஊராட்சியின் ஆய்வாளராக மாவட்ட ஆட்சியாளர் செயல்படுகிறார்.
# கிராம ஊராட்சி

## கிராம ஊராட்சி மன்றத்தின் மூலம் நிறைவேற்றப்படும் பணிகள் கடமைகள்:

- படிப்பகங்கள் ஏற்படுத்துதல், வானொலி மற்றும் தொலைக்காட்சி பெட்டிகள் நிறுவுதல் விளையாட்டு மற்றும் உடற்பயிற்சி நிலையங்களை ஏற்படுத்துதல்
- தெரு விளக்குகள் அமைத்தல
- சிறுபாலங்கள் கட்டுதல்
- ஊர்ச்சாலைகள் அமைத்தல் ,சாலை பராமரிப்பு
- குடிநீர்க் கிணறு தோண்டுதல்
- கழிவு நீர்க்கால்வாய் அமைத்தல்
- சிறிய பாலங்கள் கட்டுதல்
- வீட்டுமனைப் பிரிவுகளுக்கு அனுமதி வழங்குதல்
- கிராம நூலகங்களைப் பராமரித்தல்
- தொகுப்பு வீடுகள் கட்டுதல்
- இளைஞர்களுக்கான பொழுது போக்கு மற்றும் விளையாட்டு மைதானங்களை நிறுவுதல், பராமரித்தல் ஆகியன ஆகும்.
- வீட்டு வரி, குழாய் வரி, தொழில் வரி, சொத்து வரி போன்ற வரிகள் வசூலிக்கப்படுகின்றன. அந்நிதியிலிருந்து பணிகளுக்குச் செலவிடப்படுகிறது.
# கிராம ஊராட்சி

## கிராம ஊராட்சியின் வருவாய்

- வீட்டுவரி,தொழில் வரி,கடைகள் மீது விதிக்கப்படும் வரி அபாரதக் கட்டணங்கள்
- குடிநீர்க்குழாய் இணைப்புக் கட்டணம்
- நிலவரியிலிருந்து ஒரு குறிப்பிட்ட பங்கு
- சொத்துரிமை மாற்றத்தின் மீதான வரியிலிருந்து ஒரு பங்கு
- சொத்துரிமை மாற்றத்தின் மீதான தீர்வையில் இருந்து ஒரு பங்கும் கிராம ஊராட்சிக்கு வருவாயாக கிடைக்கிறது.
- இவைகளால் வரும் வருவாய் மட்டுமே போதாது. எனவே மத்திய மாநில அரசுகள் பல்வேறு திட்ட நிதிகளையும் ,மானியங்களையும், உதவித் தொகைகளையும் மாவட்ட ஊரக வளர்ச்சி முகமை மூலமாக ஊராட்சிகளுக்கு வழங்குகின்றன.
- மத்திய மாநில அரசுகள்வழங்கும் மானியங்கள் தான் முதன்மையானவருவாய் ஆகும்.
# கிராம ஊராட்சி

## கிராம சபை / ஊர்மன்றக் கூட்டம்

- ஒவ்வொரு கிராமத்திலும் கிராம சபை ஊர் மன்றக் கூட்டம் அமைக்கப்பட்டுள்ளது.
- கிராம ஊராட்சியின் வாக்காளர் பட்டியலில் உள்ள அனைவரும் இதில் இடம் பெற்றுள்ளனர்.
- கிராம சபைக் கூட்டத்திற்கு கிராம ஊராட்சித் தலைவர் தலைமை வகிப்பார்.
- ஊர்மன்றக் கூட்டங்கள் ஆண்டுக்கு நான்கு (ஏப்ரல் 2022 முதல் ஆண்டிற்கு 6 முறை கிராம சபை கூட்டம் நடைபெறும் என அறிவிக்கப்பட்டுள்ளது. மார்ச் 22 - உலக தண்ணீர் தினம், நவம்பர் 1- உள்ளாட்சி தினம் புதிதாக சேர்க்கப்பட்டுள்ளது) முறை கூடுகின்றன. அந்நாட்கள்: ஜனவரி 26 குடியரசு நாள், மே 1 தொழிலாளர் நாள், ஆகத்து 15 இந்திய விடுதலை நாள், அக்டோபர் 2 மகாத்மா காந்தி பிறந்த நாள்.  
கிராமத் திட்டங்களுக்கு ஒப்புதல் அளித்தல். ஆண்டு வரவு செலவுத் திட்டங்களுக்கு ஒப்புதல், திட்டங்களின்பயனாளிகள் யார் என்பது போன்றவற்றிற்கு ஒப்புதல் அளித்தல் ஆகியவை கிராம சபையின் பணிகள் ஆகும்.
# கிராம ஊராட்சி

## இதனையும் காண்க

- வருவாய் கிராமம்
- கணக்கெடுப்பில் உள்ள ஊர்
- ஊராட்சி ஒன்றியம்
- மாவட்ட ஊராட்சி
- மாவட்ட ஊரக வளர்ச்சி முகமை
- மாநகராட்சி
- நகராட்சி
- பேரூராட்சி
- மாவட்டம்
- வருவாய் வட்டம்
- குறுவட்டம்
- வருவாய் கிராமம்
- கணக்கெடுப்பில் உள்ள ஊர்
# லூயிஸ் வால்டர் அல்வாரெஸ்

**லூயிஸ் வால்டர் அல்வாரெஸ்** ( Luis Walter Alvarez ஜூன் 13, 1911 - செப்டம்பர் 1, 1988) ஓர் அமெரிக்க சோதனை இயற்பியலாளர், கண்டுபிடிப்பாளர் மற்றும் பேராசிரியர் ஆவார். இவர் 1968 ஆம் ஆண்டில் ஹைட்ரஜன் குமிழி அறையின் வளர்ச்சிக்காக இயற்பியலுக்கான நோபல் பரிசு பெற்றார். இது துகள் இயற்பியலில் அதிர்வு நிலைகளைக் கண்டறிய உதவுகிறது. *அமெரிக்கன் ஜர்னல் ஆஃப்* பிசிக்ஸ் இவரைப் பற்றி கருத்து தெரிவிக்கையில், "லூயிஸ் அல்வாரெஸ் இருபதாம் நூற்றாண்டின் மிக அற்புதமான மற்றும் உற்பத்தி சோதனை இயற்பியலாளர்களில் ஒருவர்."எனக் கூறியது.  
1936 இல் சிகாகோ பல்கலைக்கழகத்தில் முனைவர் பட்டம் பெற்ற பிறகு, அல்வாரெஸ் பெர்க்லியின் கலிபோர்னியா பல்கலைக்கழகத்தில் உள்ள ஏர்னஸ்ட் லாரன்சின் கதிர்வீச்சு ஆய்வகத்தில் வேலைக்குச் சென்றார். கதிரியக்கக் கருக்களில் கே- எலக்ட்ரான் பிடிப்பைக் கண்காணிக்க அல்வாரெஸ் பல சோதனைகளை மேற்கொண்டார். இது பீட்டா சிதைவு கோட்பாட்டின் மூலம் கணிக்கப்பட்டது.  
1940 ஆம் ஆண்டில் அல்வாரெஸ் எம்ஐடி கதிர்வீச்சு ஆய்வகத்தில் சேர்ந்தார். அங்கு இவர் இரண்டாம் உலகப் போரின் கதிரலைக் கும்பா திட்டங்களில் பங்களித்தார். மன்காட்டன் திட்டத்தில் ராபர்ட் ஓப்பன்ஹீமர்மருக்காக பணிபுரிய லாஸ் அலமோஸுக்கு வருவதற்கு முன்பு அல்வாரெஸ் சிகாகோ பல்கலைக்கழகத்தில் என்ரிகோ பெர்மிக்கான அணு உலைகளில் பணிபுரிந்தார். அல்வாரெஸ் வெடிக்கும் வில்லைகள் வடிவமைத்தல் மற்றும் வெடிக்கும் பலச் சுற்று வெடிபொருள் தயாரிப்பு ஆகியவற்றில் பணியாற்றினார்.  
அல்வாரெஸ் ஜேசன் பாதுகாப்பு ஆலோசனைக் குழு, போஹேமியன் சங்கம் மற்றும் குடியரசுக் கட்சியின் உறுப்பினராக இருந்தார் . அல்வாரெஸ் வானியற்பியல் விஞ்ஞானி ரிச்சர்ட் முல்லரின் ஆலோசகராக இருந்தார்.
# லூயிஸ் வால்டர் அல்வாரெஸ்

## ஆரம்ப கால வாழ்க்கை

லூயிஸ் வால்டர் அல்வாரெஸ் ஜூன் 13, 1911 அன்று சான் பிரான்சிஸ்கோவில் பிறந்தார். இவரது தந்தை வால்டர் சி. அல்வாரெஸ், ஒரு மருத்துவர் ஆவார். இவரது தாய் ஹாரியட் நீ ஸ்மித் ஆவார். இவரது ஸ்பானிஷ் மருத்துவரான லூயிஸ் எஃப் என்பவரின் பேரன் ஆவார். இவர் கியூபாவில் சிறிது காலம் வாழ்ந்தார். பின்னர் இறுதியாக அமெரிக்காவில் குடியேறினார். ஸ்பெயினின் அஸ்டூரியாஸில், தொழுநோயைக் கண்டறிவதற்கான சிறந்த முறையைக் கண்டுபிடித்தார். லூயிசுக்கு கிளாடிஸ் எனும் ஒரு மூத்த சகோதரி , மற்றும் பாப் எனும் இளைய சகோதரனும் பெர்னிஸ் எனும் இளைய சகோடதரியும் இருந்தனர். இவரது அத்தை, மாபெல் அல்வாரெஸ், கலிபோர்னியா கலைஞராக இருந்தார். அவர் நெய்யோவியத்தில் நிபுணத்துவம் பெற்றவர்.  
இவர் 1918 முதல் 1924 வரை சான் பிரான்சிஸ்கோவில் உள்ள மேடிசன் பள்ளியிலும், பின்னர் சான் பிரான்சிஸ்கோ பாலிடெக்னிக் உயர்நிலைப் பள்ளியிலும் பயின்றார் . 1926 ஆம் ஆண்டில், இவரது தந்தை மாயோ மருத்துவச் சிற்றில் ஒரு ஆராய்ச்சியாளரானார்.பின்னர் இவரது குடும்பம் மினசோட்டாவின் ரோசெஸ்டருக்கு குடிபெயர்ந்தது.அங்கு அல்வாரெஸ், ரோசெஸ்டர் உயர்நிலைப் பள்ளியில் பயின்றார். இவர் பெர்க்லியில் உள்ள கலிபோர்னியா பல்கலைக்கழகத்தில் பயில வேண்டும் என்று எதிர்பார்த்திருந்தார். ஆனால், ரோசெஸ்டரில் உள்ள தனது ஆசிரியர்களின் வற்புறுத்தலின் பேரில், இவர் அதற்கு பதிலாக சிகாகோ பல்கலைக்கழகத்திற்குச் சென்றார். அங்கு இவர் 1932 இல் இளங்கலைப் பட்டம் பெற்றார், 1934 இல் முதுகலைப் பட்டமும் பெற்றார்.1936 இல் இவரது முனைவர் பட்டம் பெற்றார்.
# அல்லியம் காரினேட்டம்

**அலியம் காரினாட்டம்** (Allium carinatum, *keeled garlic* or *witch's garlic*) 60 செ.மீ உயரம் வரை வளரும் நீண்டகால தாவரமாகும். இது ஆசியா, துருக்கியின் சில பகுதிகள் மத்திய மற்றும் தெற்கு ஐரோப்பா முழுவதும் பரவலாக உள்ளது. பல இடங்களில் ஒரு அலங்கார தாவரமாகவும், அதன் நறுமணமுள்ள சுளைகள் உணவில் சுவைக்காகவும் பயன்படுகிறது.
# அல்லியம் காரினேட்டம்

## வகைகள்

பல்வேறு தாவர பெயர்கள் இடம்பெற்றுள்ளன, ஆனால் இரண்டு மட்டுமே அடையாளம் காணப்பட்டுள்ளன:
# அல்லியம் காரினேட்டம்

## பரவல்

அலியம் காரினாட்டம், ஸ்பெயினிலிருந்து துருக்கி வரையிலான மத்தியதரைக் கடல் பகுதியில் தோன்றியதாக கருதப்படுகிறது, வடக்கில் ஸ்வீடன் மற்றும் பால்டிக் குடியரசு பகுதியிலும் காணப்படுகிறது. இது பிரித்தானிய தீவுகளில் இயற்கையாகவே உள்ளது.
# நேம்சா கிப்சன்

**நேம்சா கிப்சன்** (*Nemcha Kipgen*) ஒரு இந்திய அரசியல்வாதியும், மணிப்பூர் மாநில பாரதிய ஜனதா கட்சியின்உறுப்பினரும் ஆவார். 2017 கிப்சன் 2017 ஆம் ஆண்டு முதல் பாரதிய ஜனதா கட்சியிலிருந்து காங்போக்பி தொகுதியில் இருந்து மணிப்பூர் சட்டமன்ற உறுப்பினராக உள்ளார். முதல்வர் பிரேன் சிங்கின் முதல் அமைச்சரவையில் சமூக நலன் மற்றும் ஒத்துழைப்பு அமைச்சராக (2017-2020) இருந்தார். துணி, வணிகம் மற்றும் தொழில்துறைக்கான அமைச்சராகவும், பிரேன் சிங்கின் இரண்டாவது அமைச்சரவையில் கூட்டுறவுத் துறை அமைச்சராகவும் பதவியிலிருந்தார்.
# மாவட்ட ஊராட்சி

**மாவட்ட ஊராட்சி** (*District Panchayat*) என்பது இந்தியாவில் எல்லா மாநிலங்களிலும் மாவட்ட அளவில் செயல்படும் உள்ளாட்சி அமைப்பு ஆகும். உள்ளாட்சி அமைப்புகளில் இது மூன்றாம்படியில் உள்ளது. இதன் உறுப்பினர்கள் மக்களால் நேரடியாகத் தேர்ந்தெடுக்கப்படுகின்றனர். இதன் தலைவர் மறைமுகத் தேர்தல் மூலம் தேர்ந்தெடுக்கப்படுகிறார்.
# மாவட்ட ஊராட்சி

## தமிழ்நாடு

தமிழ்நாட்டில் சென்னை மாவட்டம் தவிர்த்த ஒவ்வொரு மாவட்டத்திற்கும் மாவட்ட ஊராட்சிக் குழு அமைக்கப்பட்டுள்ளது. 50,000 மக்கள்தொகைக்கு ஒருவர் என்ற அடிப்படையில் மாவட்ட ஊராட்சிக்குழு உறுப்பினர்கள் வாக்காளர்களால் நேரடியாகத் தேர்ந்தெடுக்கப்படுகிறார். மாவட்ட ஊராட்சியின் தலைவர் மறைமுகத் தேர்தல் மூலம் தேர்ந்தெடுக்கப்படுகிறார். அதாவது உறுப்பினர்கள் தங்களுக்குள் ஒருவரைத் தலைவராக தேர்ந்தெடுக்கிறார்கள். இவர்களின் பதவிக்காலம் 5 ஆண்டுகள் ஆகும்.
# மாவட்ட ஊராட்சி

## மாவட்ட ஊராட்சியின் கடமைகள்:

- மாவட்டத்திலுள்ள அனைத்து கிராம ஊராட்சிகள் மற்றும் ஊராட்சி ஒன்றியங்கள் செயல்படுத்தும் வளர்ச்சித் திட்டங்கள் குறித்தும், சாலை மேம்பாடு குறித்தும் அரசுக்கு ஆலோசனை வழங்குவது இதன் கடமையாகும்.
- மாவட்டத்தில் மேற்கொள்ளப்படும் வளர்ச்சித்திட்டங்களின் முன்னேற்றத்தைக் கண்காணித்தல் போன்றவையும் இதன் கடமைகள் ஆகும்.
# மாவட்ட ஊராட்சி

## மாவட்ட ஊரக வளர்ச்சி முகமை

- மாவட்ட ஆட்சித் தலைவரே மாவட்ட ஊரக வளர்ச்சித் திட்ட இயக்குநர் ஆவார். அவருக்கு உதவிட மாவட்ட உதவி திட்ட இயக்குநர் மற்றும் திட்ட உதவி இயக்குநர்கள் பணிகளை மேற்கொள்வர்.
- மாவட்டம் முழுவதற்கும் ஒரு வரைவு வளர்ச்சித் திட்டத்தை தயாரிப்பது இதன் பணி ஆகும்.
- இதன் உறுப்பினர்கள் உள்ளாட்சி அமைப்புகளில் தேர்ந்தெடுக்கப்பட்ட பிரதிநிதித் தேர்தல் மூலம் தேர்ந்தெடுக்கின்றனர்.
- அம்மாவட்டத்தில் உள்ள மக்களவை உறுப்பினர்கள் மற்றும் சட்டமன்ற உறுப்பினர்களும் இக்குழுவில் இடம் பெற்றுள்ளனர்.
மாவட்ட முழுமைக்குமான வளர்ச்சித்திட்டம் தயாரித்து மாநிலத் திட்டக்குழுவிற்கு அனுப்பி வைப்பது மாவட்டத் திட்டக்குழுவின் கடமை ஆகும்.
# மாவட்ட ஊராட்சி

## இதனையும் காண்க

- கிராம ஊராட்சி
- ஊராட்சி ஒன்றியம்
- மாவட்ட ஊரக வளர்ச்சி முகமை
- மாநகராட்சி
- நகராட்சி
- பேரூராட்சி
- மாவட்டம்
- வருவாய் வட்டம்
- குறுவட்டம்
- வருவாய் கிராமம்
- கணக்கெடுப்பில் உள்ள ஊர்
# பதின்மை வரி விதி

**பதின்மை வரி விதி** (*tithe*; பண்டைய ஆங்கிலம்: *teogoþa* "tenth") என்பது ஒருவரின் வருமானத்தில் பத்தில் ஒரு பங்கை காணிக்கையாக அல்லது வரியாக தங்களின் மதம் சார்ந்த ஆலயத்திற்கு செலுத்துவதாகும். இதனை பதின்மை, பதின்கூற்று வரி, பதின்மைப் பண்ட வரி, கோவிலக மகன்மை, பத்தில் ஒன்று பதின்மை வரி விதி என்றும் அழைக்கப்படுகிறது. இன்றைய சூழலில் தசம பாகம் கொடுப்பது தன்னார்வத்துடன் பணமாகவோ, காசோலையாகவோ அல்லது பொருட்களாகவோ செலுத்துகின்றனர். ஆனால் வரலாற்றின் துவக்கத்தில் பார்த்தால் தசம பாகம் கொடுப்பது ஒரு பிரத்தியேக வகை சார்ந்த விவசாயத்தின் நில ஆண்டு பலனாக மட்டுமே படைத்துள்ளனர்.
# பதின்மை வரி விதி

## கிறித்தவத்தில்

பரிசுத்த வேதாகமத்தில் உள்ள பழைய ஏற்பாடு புத்தகத்தில் தசமபாகத்தைப் பற்றிக் கூறினாலும், புதிய ஏற்பாடு புத்தகத்தில் தசமபாகத்தைப்பற்றி, ஒருவர் சுயவிருப்பத்தின்படி கொடுத்து ஆலயத்தை ஆதரித்து வழிநடத்தலாம் என்று கூறுகிறது.  
நான் வந்திருக்கும் போது பணஞ்சேர்க்குதல் இராதபடிக்கு, உங்களில் அவனவன் வாரத்தின் முதல்நாள்தோறும், தன்தன் வரவுக்குத் தக்கதாக எதையாகிலும் தன்னிடத்திலே சேர்த்து வைக்கக்கடவன். *|1|கொரிந்தியர்|16:2|*  
அவனவன்விசனமாயுமல்ல, கட்டாயமாயுமல்ல, தன்மனதில் நியமித்தபடியேகொடுக்கக்கடவன்; உற்சாகமாய்க்க கொடுக்கிறவனிடத்தில் தேவன் பிரியமாயிருக்கிறார்.
*|2|கொரிந்தியர்|9:7|*  
இதைதொடர்ந்து, வசனங்களில் அனனியா என்ற பெயர் கொண்ட மனிதனும் அவனுடைய மனைவி சப்பீராளும் தங்கள் காணியாட்சியை விற்று, அதன் கிரயத்திலே ஒரு பங்கை வஞ்சித்து வைத்து, ஒரு பங்கைக் கொடுத்தார்கள். ஆலயத்திற்குரிய பங்கை ஏமாற்றியதை அப்போஸ்தலனாகிய பேதுரு கேட்ட போது கீழே விழுந்து ஜீவனை விட்டதைப்பற்றி குறிப்பிடப்பட்டுள்ளது.
# இது ஒரு புத்தகம் அல்ல

.கெரி ஸ்மித் எழுதிய **இது ஒரு புத்தகம் அல்ல** (*This is Not a Book*) என்னும் நூல்2009 இல் வெளியிடப்பட்டது . இது ஒரு சாதாரண புத்தகம் அல்ல, ஏனென்றால் வாசகர் இல்லாமல் இந்த புத்தகம் இல்லை. புத்தகத்தில் ஏறக்குறைய எதுவும் எழுதப்படவில்லை, அதனால் வாசகரே உள்ளடக்கத்தையும் ,முடிவுகளையும் தீர்மானிப்பர்.  இந்த புத்தகத்தின் நோக்கம் பெட்டிக்கு வெளியில் யோசித்து கற்பனை செய்ய கற்றுக்கொள்வதாகும். இந்த புத்தகத்தில் முக்கிய கேள்வி: இது ஒரு புத்தகம் இல்லையென்றால், இது என்ன? என்ற கேள்விக்கு பதில் வாசகரே தீர்மானிப்பர்.  
கெரி ஸ்மித் எழுதிய இது ஒரு புத்தகம் அல்ல என்னும் நூல் பத்திரிகை தர்மத்தை  உடைந்து, வாசர்களின் மன ஆர்வத்தின்   எல்லையை அதிகரிக்கிறது. அல்லது புத்தகத்தின் நகலை இழந்துவிடக்கூடிய சூழலை குறைப்பதுடன் வாசகர்களின்  எண்ண ஓட்டத்திற்கே  கொண்டு செல்கிறது    உதாரணமாக, ஒரு வேலையை விட்டுவிட்டு, இது ஒரு புத்தகம் எழுதப்படாத ஒரு நாளில் விட்டுவிட்டு, என்ன நடக்கிறது என்பதைப் பார்க்கவும். மற்றவர்கள் கேட்கக்கூடிய உரத்த குரலைப் படியுங்கள் என்று மற்றொருவர் கூறுகிறார். மற்றவர்களுக்கு முன்பாக வேடிக்கையாகத் தேடும் ஆபத்து சில சவாலாக உள்ளது, அல்லது வாசகர் எப்பொழுதும் செய்ய விரும்பிய ஒன்றைச் செய்ய வேண்டும். ஒவ்வொரு வேலையும் இது ஒரு புத்தகம் இருக்கக்கூடாது என்று ஒரு விஷயத்தை உங்களுக்கு காட்டுகிறது.
# இது ஒரு புத்தகம் அல்ல

## பக்கம் 42

பக்கம் 42 இல் இது ஒரு புத்தகம் காணப்படவில்லை. பல வாசகர்கள் அதை என்ன நடந்தது என்பதை விளக்க முயற்சித்தனர். நீங்கள் உத்தியோகபூர்வ பதிவுகள் படிக்க முடியும் இது ஒரு புத்தக தளம் அல்ல.
# இது ஒரு புத்தகம் அல்ல

## வணக்கங்களே

"சீரற்ற நிகழ்வு" என்பது மாசெல் டுச்சம்பிற்கு ஒரு மரியாதையாகும், "சாளரம்" யோகோ ஓனோவுக்கு ஒரு மரியாதையாக உள்ளது, "வாய்ப்பு அறுவை சிகிச்சை" ஜான் கேஜ், "புதிர்" மற்றும் "இரகசிய ஆவணம்" ஆகியோருக்கு ஒரு மரியாதை என்பது Oulipo க்கு ஒரு மரியாதை. அதிகாரத்துவம் "என்பது ஜோஸ் சரமாகோவுக்கும்" பிரயாணம் "பாஸ் ஜான் ஆடருக்கும் ஒரு மரியாதை.
# இரண்டு கணங்களின் சமச்சீர் வித்தியாசம்

**இரண்டு கணங்களின் சமச்சீர் வித்தியாசம்** (*Symmetric Difference of Sets*) என்பது A மற்றும் B என்ற வெற்றற்ற கணங்களில், A - B மற்றும் B - A ஆகிய இரண்டு கணங்களின் சேர்ப்பாகும்.
# இரண்டு கணங்களின் சமச்சீர் வித்தியாசம்

## குறியீட்டில் படித்தல்

குறியீட்டில்,
A ∆ B = (A - B) U (B - A)
இங்கு "∆ " என்பது கணங்களின் சமச்சீர் வித்தியாசம் என்ற பொருளிலும் "U" என்பது கணங்களின் சேர்ப்பு என்ற பொருளிலும் அமைந்துள்ளது.
# இரண்டு கணங்களின் சமச்சீர் வித்தியாசம்

## எடுத்துக்காட்டு

A = {2, 3, 5, 7, 11} மற்றும் B = {5, 7, 9, 11, 13} எனில், A - B = {2, 3}
B - A = { 9, 13}
A ∆ B = {2, 3} U { 9, 13} = {2, 3, 9, 13}
# இரண்டு கணங்களின் சமச்சீர் வித்தியாசம்

## பண்புகள்

1. A ∆ A =
1. A ∆ B = B ∆ A
1. A ∆ B = {x : x € A n B}
# ஆஞ்சியோடென்சின்

**ஆஞ்சியோடென்சின்** (*angiotensin*) என்பது பெப்டைட் இயக்குநீர் ஆகும், இது இரத்த அழுத்தத்தை அதிகரிக்கிறது. இது ரெனின்-ஆஞ்சியோடென்சின் அமைப்பின் ஒரு பகுதியாகும், இது இரத்த அழுத்தத்தை அதிகரிக்கும் மருந்துகளின் முக்கியப் பங்கு வகிக்கிறது. ஆஞ்சியோடென்சின் மற்றுமொரு இயக்குநீரான அல்டோஸ்டீரோனை அட்ரீனல் கோர்டெக்சில் இருந்து தூண்டுகிறது. ஆல்டோஸ்டிரோன், நீரிழிவு நோயுற்றவர்களின் சிறுநீரகத்தில் சோடியம் தங்குவதை அதிகப்படுத்துகிறது, , இதன் மூலம் இரத்த அழுத்தம் அதிகரிக்கிறது.  
ஆஞ்சியோடென்சின் சக்திவாய்ந்த டிப்சோஜென் ஆகும். இது கல்லீரலில் தயாரிக்கப்பட்ட ஒரு சீரம் குளோபுலின் என்ற மூலக்கூறு ஆஞ்சியோடென்சினோஜெனிலிருந்து பெறப்பட்டது. ரெனின்-ஆஞ்சியோடென்சின் அமைப்பில் இது ஒரு முக்கிய பங்கைக் கொண்டுள்ளது. 1930 களின் பிற்பகுதியில் (முறையே 'ஆஞ்சியோட்டோனின்' மற்றும் 'ஹைபர்டென்சின்') எனும் இடத்திலிருந்தே இன்டொபோபொலிஸ் மற்றும் அர்ஜெண்டினா ஆகியவற்றில் அங்கோடென்சென் தனிமைப்படுத்தப்பட்டு, பின்னர் சுவிட்சர்லாந்தில் உள்ள பேஸல் கிளெவ்லேண்ட் கிளினிக் மற்றும் சிபா ஆய்வகங்களில் தயாரிக்கப்பட்டு பயன்படுத்தப்பட்டது.
# காசோலை அவமதிப்பு

**காசோலை அவமதிப்பு** அல்லது **மதிப்பிழந்த காசோலை** (dishonoured cheque) என்பது வங்கி பணம் செலுத்த மறுக்கும் காசோலையைக் குறிப்பதாகும். ஒரு வங்கி காசோலையை ஏற்க மறுப்பதற்குப் பல காரணங்கள் உள்ளன, **போதுமான அளவு நிதி** **இல்லாமை** (NSF) மிகவும் பொதுவான ஒன்றாகும், இது காசோலை எடுக்கப்பட வேண்டிய கணக்கில் போதுமான நிதி இல்லை என்பதைக் குறிக்கிறது. இது **தவறான காசோலை**, **மதிப்பிழந்த காசோலை**, **மறுதலிக்கப்பட்ட** **காசோலை**, **குளிர் காசோலை**, **இரப்பர் காசோலை**, **திரும்பிய உருப்படி** அல்லது **சூடான காசோலை** (hot check) என குறிப்பிடப்படலாம். தொலைந்து போன காசோலைகள் அல்லது மறுதலிக்கப்பட்டவை ஆகியன தாமதமாக பணம் செலுத்துவதுடன் வாடிக்கையாளர்களுடனான உறவையும் பாதிக்கிறது. இங்கிலாந்து, வேல்சு மற்றும் ஆத்திரேலியாவில், இத்தகைய காசோலைகள் பொதுவாக "வழங்குநரைப் பார்க்கவும்" என்று ஒப்புதல் அளிக்கப்படுகின்றன, இது ஏன் செலுத்தப்படவில்லை என்பதற்கான விளக்கத்திற்கு காசோலையை வழங்கும் நபரை தொடர்பு கொள்ள அறிவுறுத்தப்படுகிறது.
# காசோலை அவமதிப்பு

## மதிப்பிழப்பதற்கான காரணங்கள்

பின்வரும் காரணங்களுக்காக காசோலைகள் மதிப்பிழக்கப்படலாம்,  
- காசோலையின் மதிப்பை ஈடுகட்ட, கணக்கில் போதுமான நிதி இல்லாமை.
- கணக்கு வைத்திருப்பவர் காசோலையை செலுத்த வேண்டாம் என்று வங்கிக்கு அறிவுறுத்தியுள்ளார் (நிறுத்தப்பட்ட காசோலை என அழைக்கப்படுகிறது).
- கணக்கு வைத்திருப்பவரின் நிதி முடக்கப்பட்டுள்ளது.
- தவறான காசோலை வழங்கப்பட்டதாலோ, கணக்கு எண்ணை எழுதுவதில் ஏற்பட்ட பிழையினாலோ அல்லது கணக்கு மூடப்பட்டதாலோ, உண்மையில் அவ்வாறான கணக்கு இல்லாமல் இருக்கும் சமயத்தில்.
- காலாவதியானது, காசோலையின் தேதிக்கு முன் பணமாக்கப்பட்டது அல்லது காசோலையின் தேதி தவறாக உள்ளது.
- எண்களில் எழுதப்பட்ட தொகைகளிலும் சொற்களில் உள்ள தொகையிலும் முரண்பாடு இருக்கும் சமயத்தில்.
- மேலெழுதப்பட்டுள்ளது.
- காசோலையில் உள்ள கையொப்பம், கணக்கு வைத்திருப்பவர் அல்லது கணக்கில் அங்கீகரிக்கப்பட்ட கையொப்பமிட்டவரின் கோப்பில் உள்ள கையொப்பத்துடன் பொருந்தாமல் இருப்பது அல்லது காசோலையில் உள்ள MICR பட்டையைத் தொட்டுள்ளது.
- காசோலை சேதமடைந்துள்ளது.
# காசோலை அவமதிப்பு

## செயல்முறை

வங்கியானது மதிப்பிழக்கச் செய்யும் காசோலையைப் பெற்றால், போதுமான அளவு நிதில் இல்லை என்பதை மேலாளர் மரியாதை நிமித்தமாக வாடிக்கையாளரைத் தொடர்புகொண்டு நிலைமையைப் பற்றி ஆலோசனை கூறலாம். மதிப்பிழப்பதைத் தவிர்க்க வங்கி வாடிக்கையாளரைத் தொடர்பு கொள்ள வேண்டியது கட்டாயம் இல்லை.
# காசோலை அவமதிப்பு

## சட்டச் சிக்கல்கள்

இந்தியாவில், மறுதலிக்கப்பட்ட காசோலை என்பது குற்றச் செயலாகும். செலாவணி முறிச் சட்டம், 1881 இன் படி, இதனால் அவர்களுக்கு அபராதம் அல்லது சிறைத்தண்டனை விதிக்கப்படலாம் அல்லது இரண்டும் விதிக்கப்படலாம்.
# நகர்புற உள்ளாட்சி அமைப்புகள்

1991 - ம் ஆண்டு மக்கள் தொகை கணக்கெடுப்பின்படி மாநிலத்தின் மொத்த மக்கள் தொகையில் 42 … மக்கள் நகர்ப்புறங்களில் வசிக்கின்றனர்.
· நகர்புற உள்ளாட்சி அமைப்புகளை 3 வகைப்படுத்தலாம்.
1. மாநகராட்சி
2. நகராட்சி
3. பேரூராட்சி
# நகர்புற உள்ளாட்சி அமைப்புகள்

## மாநகராட்சி

மக்கள் தொகை அதிகமாக உள்ள பெரிய நகரங்களில் மாநகராட்சிகள் உருவாக்கப்பட்டுள்ளன. தற்போது 21 மாநகராட்சிகள் உள்ளன.அவை :  
1. சென்னை
1. கோயம்புத்தூர்
1. மதுரை
1. திருச்சி
1. சேலம்
1. திருநெல்வேலி
1. ஈரோடு
1. வேலூர்
1. தூத்துக்குடி
1. திருப்பூர்
1. திண்டுக்கல்
1. தஞ்சாவூர்
1. ஓசூர்
1. நாகர்கோவில்
1. ஆவடி
1. தாம்பரம்
1. காஞ்சிபுரம்
1. கரூர்
1. கும்பகோணம்
1. கடலூர்
1. சிவகாசி  
மாநகராட்சியின் தலைவர் மேயர் என்று அழைக்கப்படுகிறார்.  
மாநகராட்சியின் நிருவாக அலுவலர் ஆணையர் எனப்படுகிறார்.  
மாநகரத்திலும் பல வார்டுகள் உள்ளன. வார்டு உறுப்பினர்களை ( கவுன்சிலர்கள்) மக்கள் நேரடித் தேர்தல் மூலம் தேர்ந்தெடுக்கிறார்கள்.  
பட்டியல் வகுப்பினர், பட்டியல் பழங்குடியினர், மகளிருக்கு இட ஒதுக்கீடுகள் உண்டு.  
மேயர் மற்றும் உறுப்பினர்களின் பதவிக் காலம் ஐந்து ஆண்டுகள் ஆகும்.  
சொத்துவரி, தொலைக்காட்சிக் கட்டணம், தொழில்வரி, விளம்பர வரி போன்றவை மாநகராட்சியின் முக்கிய வருவாய்களாகும்.  
மாநகராட்சி அவையில் இயற்றப்படும் திட்டங்களை செயல்படுத்த மாநகராட்சி அலுவலகம் உள்ளது.
# நகர்புற உள்ளாட்சி அமைப்புகள்

## நகராட்சி

ஒரு இலட்சத்திற்கும் அதிகமான மக்கள் தொகையுள்ள பேரூர்கள் நகராட்சிகள் ஆகச் செயல்படுகின்றன.  
இவற்றின் தலைவரும், உறுப்பினர்களும் மக்களால் நேரடியாகத் தேர்ந்தெடுக்கப்படுகின்றனர்.  
இவர்களின் பதவிக்காலம் ஐந்தாண்டுகள் ஆகும்.  
நகராட்சி ஆணையர் இதன் நிருவாக அலுவலர் ஆவார்.  
தமிழகத்தில் மொத்தம் 102 நகராட்சிகள் உள்ளன.  
நகரங்கள் ஒவ்வொன்றும் வார்டுகளாக பிரிக்கப்பட்டு,வார்டு உறுப்பினர்களை மக்கள் நேரடித் தேர்தல் மூலம் தேர்ந்தெடுக்கின்றனர்.  
நகராட்சி மன்றம் இயற்றும் தீர்மானங்களை செயல்படுத்த நகராட்சி அலுவலகம் உள்ளது.  
வீட்டுவரி, கேளிக்கை வரி, தொழில்வரி, குடிநீர் வரி போன்றவைகள் முக்கிய வருவாய்கள் ஆகும்.  
புளுகிராஸ் என்ற அமைப்பு விலங்குகளை பாதுகாக்க உருவாக்கப்பட்டுள்ளது.
# நகர்புற உள்ளாட்சி அமைப்புகள்

## பேரூராட்சி

· பத்தாயிரம் மக்கள் தொகைக்கும் மேலுள்ள ஊராட்சிகள், பேரூட்ராட்சிகளாகத் தரம் உயர்த்தப்படுகின்றன.
· தமிழகத்தில் மொத்தம் 611 பேரூராட்சிகள் உள்ளன.
· பேரூராட்சியின் தலைவரும், மன்ற உறுப்பினர்களும் நேரடித் தேர்தல் மூலமாக தேர்ந்தெடுக்கப்படுகிறார்கள்.
· பதவிக் காலம் 5 ஆண்டுகள் ஆகும்.
· இட ஒதுக்கீடு உண்டு.
· பேரூராட்சி நிருவாகத்தைச் செயல் அலுவலர் கவனித்துக் கொள்கின்றார்.
# ஷாமியானா

யில் ஷாமியானா]]  
**ஷாமியானா**('Shamiana )என்பது பிரபலமான இந்திய சடங்குகளில் போடப்படும் கூடாரம் அல்லது வெய்யில் பந்தல், பொதுவாக இதனை வெளிப்புற அல்லது திறந்த வெளியில் நடக்கிற கூட்டங்களில், கல்யாணம், விருந்து நிகழ்ச்சிகளில் பயன்படுத்துகின்றனா்..இது பக்க சுவா் அற்றவை. இதன் வெளிப்புற துணி பல வண்ணங்களையும் அல்லது அழகிய வடிவமைப்புகளையும் கொண்டது.மரத்துருவங்கள் நான்கு மூலைகளுக்கும் ஆதரவு கொடுக்கிறது. இவற்றின் வரலாறு முந்தைய முகலாய காலத்திற்கு முந்தியது.  
இந்திய அரசாங்கத்தின் சேவை வரிவிதிமுறை 1997 யின் படி, ஷாமியானாவின் வரையறையை பிரிவு 65 ல் (77A) உட்கூறுவாகும். பந்தல் அல்லது ஷாமியானா என்பது சிறந்த ஏற்பாடுகளை அல்லது உத்தியோகபூா்வ வணிக செயல்பாடுகளை ஏற்பாடு செய்வதற்காக சிறப்பாக செய்யப்பட்டதாகும்.
# ஆக்கர்மான் வரிசை

கணிதத்தில், **ஆக்கர்மான் வரிசை** (*Ackermann ordinal*) என்பது எண்ணுக்கடங்கிய வரிசையில் பொியதாகும். வில்கெம் ஆக்கர்மானின் பெயரால் இது அழைக்கப்படுகிறது. ஆக்கர்மான் வரிசை என்னும் பதம் அடிக்கடி பொிய வரிசையான, சிறிய வெப்லன் வரிசைக்காகப் பயன்படுத்தப்படுகிறது.  
எதிர்பாராத விதமாக பெஃபர்மான் சூட் வரிசை Γ<sub>0</sub> வரிசையைத் தவிர்த்து பிற வரிசைக்கென்று தரமான குறியீடு எதுவும் இல்லை. பெரும்பாலான முறைகள் அனைத்தும் ψ(α), θ(α), ψ<sub>α</sub>(β) குறியீடுகளைக் கொண்டுள்ளது. அதில் சில எண்ணுக்கடங்கிய வரிசைகளை எண்ணுக்கடங்காத சார்பளவைச் சுட்டுகளுக்கு பதிலாக உருவாக்கும் வெப்லனின் சார்பில் மாற்றங்கள் செய்யப்பட்டவைகள் ஆகும். இவற்றில் சில "வீழ்த்தப்பட்ட சார்புகள்" ஆகும்.  
ஆக்கர்மான் வரிசையில் சிறியது, வரிசை குறியீட்டு முறைகளின் வரம்பு ஆகும். இதை 1951 ஆம் ஆண்டில் ஆக்கர்மான் கண்டறிந்தாா். இது சில நேரங்களில் <math>\phi_(0)</math> அல்லது <math>\theta(\Omega^2)</math> அல்லது <math>\psi(\Omega^{\Omega^2})</math> எனக் குறிக்கப்படும். வெப்லனால் உருவாக்கப்பட்ட முறையினை விட ஆக்கர்மானின் முறையின் குறியீடு தரம் குறைந்ததாகும்.
# ஜான் டி. லாசன்

**ஜான் டேவிட் லாசன்** (*John D. Lawson*) (4 ஏப்ரல் 1923 - 15 ஜனவரி 2008) ஐக்கிய இராச்சியத்தைச் சேர்ந்த பொறியாளரும், இயற்பியலாளரும் ஆவார்.  
இவர் கோவென்ட்ரியில் பிறந்தார். கேம்பிரிட்ஜ் செயின்ட் ஜான்ஸ் கல்லூரிக்கு செல்லும் முன் வோல்வெர்ஹாம்ப்டன் இலக்கண பள்ளியில் படித்தார். 1943 ஆம் ஆண்டில் இளங்கலை பட்டம் பெற்றார். பின்னர் தொலைதூர ஆராய்ச்சி நிறுவனமான மல்வெர்னைச் சேர்ந்தார். அங்கு மைக்ரோவேவ் ஆன்டெனா வடிவமைப்பு வேலைக்கு நியமிக்கப்பட்டார். 1947 இல் அணு ஆற்றல் ஆராய்ச்சி நிறுவனத்தின் (AERE) ஊழியர்களில் ஒரு உறுப்பினராக இருந்த போதிலும், லாஸ்ஸன் மல்வெர்னில் பணியாற்றினார். புதிய 30 MeV synchrotron சோதனை முயற்சியை மேற்கொண்டார். 1951 ஆம் ஆண்டில் ஹார்வெல்லில் அணு ஆற்றல் ஆராய்ச்சி நிறுவனத்தின் பொது இயற்பியல் பிரிவுக்கு மாற்றப்பட்டார். ஜஸ்டா (ஜீரோ எரிசக்தி சுழற்சிகல் சபை) இணைவு பணிக்கு பொறுப்பாளராக இருந்த பீட்டர் தோன்மேன் தலைமையிலான ஒரு குழுவில், லில்சன் கிளைஸ்ட்ரான், உயர்-சக்தி நுண்ணலை உற்பத்தி செய்யும் வேலை செய்தார். டோன்மான்னுடன் லாசன் இணைந்திருந்ததால் அணுக்கரு இணைவு பற்றி ஆர்வம் காட்டினார்.
# சிரைக் கல்

**சிரைக் கல்** (*Phlebolith*) என்பது சிரைக்குள் கால்சியப் படிவுகளால் உருவாகும் ஒரு சிறிய, வட்டவடிவமான, கல்லினைக் குறிக்கும். இடுப்புப் பகுதியின் கீழ் பகுதிச் சிரைகளில் இவை பொதுவாகக் காணப்படுகிறது. இவை பொதுவாக மருத்துவ முக்கியத்துவம் வாய்ந்தவை அல்ல. இடுப்புப் பகுதியின் கீழ் பகுதியில் சிரைக் கல் உள்ளபோது சில நேரங்களில் சிறுநீர்க் குழாய்களில் உள்ள சிறுநீரகக் கற்களிலிருந்து எக்ஸ்ரே மூலமாக வேறுபடுத்திப் பார்ப்பது கடினமாகும். கடினமான பொருளால் சிரை அடைக்கப்படும்போது குருதி ஓட்டம் தடைபட்டு அதற்குக் கீழ் உள்ள சிரைகள் சுருண்டும், நெளிந்தும், வீங்கியும் காணப்படும். சில சமயங்களில் தசை அழுகுதலும் ஏற்பட வாய்ப்புண்டு. இடுப்பு பகுதியிலுள்ள சிரைக்கற்கள் சுமார் 44.2% மக்களிடம் காணப்படுகிறது. ஆண்களை விட (37.3%) பெண்களில் (50.1%) இவை அதிகம் காணப்படுகிறது. சிரைக்கற்களின் அளவு வயதுக்கு ஏற்ப அதிகரிக்கிறது. இவை இடுப்புப் பகுதியின் வலது பக்கத்தை விட இடதுபுறத்தில் அடிக்கடி தோன்றுகின்றன.. சிரைக்கற்கள் இடுப்புப் பகுதிக்கு வெளியே சுமார் 2% மக்கள் தொகையில் காணப்படுகின்றன.
# சிரைக் கல்

## காரணங்கள்

சிரையில் குருதி உறைவு, அழற்சியாலோ உயிரிகளாலோ ஏற்படும். கால்சியம் கலப்பதால் உறைதல் கடினமாகி, கல் நிலையை அடைகிறது. இந்நோய், குறிப்பாக நீரிழிவு நோயாளிகளுக்கு ஏற்பட வாய்ப்புண்டு.
# சிரைக் கல்

## மருத்துவ முறை

இந்நோய் சாதாரணமாக கால் சிரைகளிலேயே வரும். காலை உயரமாகத் தூக்கி வைத்துக் கொண்டு படுக்க வேண்டுமென அறிவுறுத்தப்படுகிறது. சிரை அழற்சியும், தசை அழகுதலும் வராமல் தடுக்க உயிர் எதிர் மருந்துகள் ஊசி மூலமாகவோ அல்லது வாய் வழியாகவோ செலுத்தப்படுகிறது.
# மயிலாடுதுறை சந்திப்பு தொடருந்து நிலையம்

**மயிலாடுதுறை சந்திப்பு தொடருந்து நிலையம்** (*Mayiladuthurai Junction railway station*, நிலையக் குறியீடு:*MV*) இந்தியாவின், தமிழ்நாடு மாநிலத்தில், மயிலாடுதுறை மாவட்டத்தில், மயிலாடுதுறை நகரில் அமைந்துள்ளது ஒரு தொடருந்து நிலையம் ஆகும்.  
தெற்கு இரயில்வே மண்டலத்தின் திருச்சிராப்பள்ளி இரயில்வே கோட்டத்தின் கீழ் இந்த தொடருந்து நிலையம் அமைந்துள்ளது. மாநிலத்தின் பல்வேறு பகுதிகளையும், அதே போல் மற்ற மாநிலங்களை இணைக்கும் ஒரு நிலையமாக உள்ளது.
# மயிலாடுதுறை சந்திப்பு தொடருந்து நிலையம்

## இடம் மற்றும் அமைப்பு

மயிலாடுதுறை சந்திப்பில் நிற்கும் காட்சி]]  
மயிலாடுதுறை தொடருந்து நிலையம் நகரத்தின் தென்-மேற்கு பகுதியில் அமைந்துள்ளது. இதன் மிக அருகிலேயே பேருந்து நிலையம் உள்ளது.  
மயிலாடுதுறை தொடருந்து நிலையம், மயிலாடுதுறை நகரின் ஒரு மைய புள்ளியாகவும் சென்னை, நாகப்பட்டினம், இராமேசுவரம், கும்பகோணம், தஞ்சாவூர்,திருவாரூர்' மற்றும் பாபநாசம் போன்ற முக்கிய நகரங்களை இணைக்கும் நிலையமாக அமைந்துள்ளது. இது தென்னக இரயில்வேயின் சென்னை எழும்பூர் - தஞ்சாவூர் முதன்மை வழித்தடம் மீது அமைந்துள்ளது.
# மயிலாடுதுறை சந்திப்பு தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, மயிலாடுதுறை சந்திப்பு தொடருந்து நிலையத்தை புதுப்பிக்கும் பணிக்கு 20.46 கோடி ரூபாய் ஒதுக்கப்பட்டுள்ளது.
# கே. பி. சசிதரன்

**கே பி சசிதரன்** (*K. P. Sasidharan*), (10 ஜூன் 1938 - 17 ஜூன் 2015) ஆங்கிலப் பேராசிரியரும் மலையாள இலக்கிய விமர்சகரும் எழுத்தாளரும் ஆங்கிலத்திலிருந்து மொழிபெயர்ப்பாளரும் ஆவார். இவர் சோவியத் மனை விருது, கேரளா சங்கீத நாடக அகாடமி விருது வென்றவர். இவர் ஆங்கில, மலையாளக் காவியங்களில் சமமான திறன் பெற்றவராக இருந்தார். நாவல்கள், சிறுகதைகள் தொகுப்பு, ஆய்வுகள் ஆங்கிலத்திலிருந்து மலையாள மொழிபெயர்ப்புகள் ஆகியன இவரது படைப்புகளில் உள்ளடங்குகின்றன.]  
:பிறப்பு: 10 ஜூன் 1938 வைக்கம் தெக்கேகரை, மங்கொம்பு (Monkompu), குட்டநாடு தாலுக்கா, :இறப்பு: 17 ஜூன் 2015 எர்ணாகுளம், கேரளா
# கே. பி. சசிதரன்

## கல்வி

1. அவிட்டம் திருநாள் உயர்நிலைப்பள்ளியில் முக்கொம்பு (Monkompu) (1952-55): பள்ளிப்படிப்பு
2. எஸ் டி கல்லூரி ஆலப்புழை (1955-57): இடைநிலை.
3. பல்கலைக்கழகக் கல்லூரி, திருவனந்தபுரம் (1957-60), பி ஏ (ஹானர்ஸ்) (ஆங்கில மொழியும் இலக்கியமும்). கோழிக்கோடு,
4.முனைவர் பட்டம் கோழிக்கோடு பல்கலைக்கழகம் (1991)
# கே. பி. சசிதரன்

## தொழில்முறை வாழ்க்கை

1. செயின்ட் தாமஸ் கல்லூரி, கொல்லிஞ்சேற்ரி, கேரளா. ஆங்கிலத்தில் விரிவுரையாளர் (1960)
2. அரசு விக்டோரியா கல்லூரி, பாலக்காடு, கேரளா (1961-1971)
3. அரசு மகாராஜாக் கல்லூரி, எர்ணாகுளம், கேரளா, பேராசிரியர், ஆங்கிலத் துறைத் தலைவர், (1971-1990)
4. அரசு கல்லூரி மணீம்மாலகுன்னு, கேரளா, முதல்வர் (1991-92)
5. மாநில மொழிகள் நிறுவனம், கேரளா, திருவனந்தபுரம் அரசு, (1992-93)
# கே. பி. சசிதரன்

## வெளியான புத்தகங்கள்

- அந்தஸூள்ள மனுஸ்யர் நாவல், மங்களோதயம், திருச்சூர் 1966
- உப்பு- நாவல், சாகித்திய ப்ரவர்த்தக கூட்டுறவுச் சங்கம், கோட்டயம் 1968
- உதிக்குன்னு அஸ்தமிக்குன்னு- சிறுகதைகள், SPCS, கோட்டயம் 1968
- வேதாந்திக கேலிக்கை ( மாதுரு பூமி வாராந்திர தொடர்), பூர்ணா வெளியீடு, கோழிக்கோடு 1970
- சிறுகதைகள், SPCS, தி டார்லிங் சேகரிப்பு, கோட்டயம் 1970
- Aanakompum Kurangukalum சிறுகதைகள், டிசி புத்தகங்கள், கோட்டயம் 1978
- Kalaghattathinte Sabdangal ஆய்வு தற்போதைய புத்தகங்கள் 1978
- ஜூட் தி ஆப்சூர் மொழிபெயர்ப்பு SPCS, நேஷனல் புக் விற்பனையகத்திற்காக, கோட்டயம் 1979
- Rushyan Sahithyan Enthu ரஷியன் இலக்கியம், Prabhath அச்சுப்பொறிகள் Enthukontu ஆய்வு, திருவனந்தபுரம் 1981
- கிருஷ்ணா ஆய்வுகள் (ஆங்கிலம்), மெக்மில்லன் புத்தகங்கள், புது தில்லி 1982
- கவிதயுடெ சாபல்யம் ஆய்வு, மங்கள அச்சகம் 1982 12.
- Kavithayute Moonu Vazhikal ஆய்வு, புத்தக கிளப் 1983
- மரணமில்லாத வயலார் ஆய்வு, இந்தியா செய்தி, கோட்டயம் 1984
- லெனின் பிறந்த மண்ணில் யாத்திரிகன், பிரபாத் புக் ஹவுஸ், திருவனந்தபுரம் லிட் இன் 1985
- கேசவ தேவ்- மேக்கர்ஸ் மாறிவரும் உலகில் இந்தியன் லிட்ரெச்ச்ர் தொடர் ஆய்வு, கேரள சாகித்திய அகாடமி 1985
- கவிஞர்கள் (ஆங்கிலம்), கோனார்க் பப்ளிஷர்ஸ், புது தில்லி 1991
- கரிக்கட்டையில் இல விரினிஞு, குழந்தைகள் இலக்கியம், மாநில மொழிகள் நிறுவனம், கேரளா 1998
- ஜூலியஸ் சீசர் மொழிபெயர்ப்பு, டிசி புத்தகங்கள் 2000.
- ஹென்றி V மொழிபெயர்ப்பு, டிசி புத்தகங்கள் 2000
- வின்ட்சர் மொழிபெயர்ப்பு, டிசி புத்தகங்கள் மெர்ரி வைவ்ஸ் 2000
- டிராய்லஸ் கிரெஸிடா மொழிபெயர்ப்பு. டிசி புத்தகங்கள் 2000
- சிம்பிளின் மொழிபெயர்ப்பு, டிசி புத்தகங்கள் 2000
- ரிச்சர்ட் மூன்றாவது மொழிபெயர்ப்பு, டிசி புத்தகங்கள் 2000
- அனைத்து நன்றாக மொழிபெயர்ப்பு, டிசி புத்தகங்கள் 2000
- காதல் மொழிபெயர்ப்பு, டிசி புத்தகங்கள் 2000
- Alcestis மொழிபெயர்ப்பு, மங்கள பப்ளிஷர்ஸ், காதல் மொழிபெயர்ப்பு, டிசி புத்தகங்கள் 2000
- காதல் பாடம், டிசி புத்தகங்கள் 2000
- வார் அண்ட் பீஸ் மொழிபெயர்ப்பு, சிந்தா பிரசுரம். திருவனந்தபுரம் 2010
- குற்றமும் தண்டனையும் மொழிபெயர்ப்பு, சிந்தா பப்ளிஷர்ஸ், திருவனந்தபுரம் டேம், மொழிபெயர்ப்பு சிந்தா பப்ளிஷர்ஸ் 2010
- தி ஹன்ச்பேக், திருவனந்தபுரம் 2010.
# கே. பி. சசிதரன்

## மேற்கோள்கள்(links)

1.http://www.sbcollege.org/library/authcat.php?idauth=Sasidharan,K%20P  
2.http://www.amazon.com/Julius-Ceasar-K-P-Sasidharan-William-Shakespere/dp/B007E5F7DY  
3.  
4.  
5.  
6.
# தேற்ற இயற்பியலாளர்களின் பட்டியல்

**கோட்பாட்டு இயற்பியல் (**List of theoretical physicists**)** அறிஞர்களின் பட்டியல் கீழே கொடுக்கப்பட்டடுள்ளது. இந்தப் பட்டியல் அவர்களின் பிற்பபு-இறப்பு ஆண்டை கணக்கிட்டு கொடுக்கப்பட்டுள்ளது.
# தேற்ற இயற்பியலாளர்களின் பட்டியல்

## கற்காலம்

- தேலஸ் (624-546 கி.மு)
- பித்தாகரசு (569-475 கி.மு)
- டெமோக்கிரட்டிசு (460 கிமு)
- அரிசுட்டாட்டில் (கி.மு.287 - 212)
# தேற்ற இயற்பியலாளர்களின் பட்டியல்

## இடைக்காலம்

- இபின் அல் ஹய்தம் (கி.பி 965- 1040)
- அல்-பிருனி (கி.பி 973 - 1048)
- ஓமர் கய்யாம் (1048-1131)
- அல்பராஃபி(கி.பி 872 - 950)
- நசீருத்தீன் அத்-தூசீ (கி.பி 1201 - 1274)
# தேற்ற இயற்பியலாளர்களின் பட்டியல்

## 15 ஆம் நுாற்றாண்டு 16 ஆம் நுாற்றாண்டு வரை

- நிக்கோலாஸ் கோப்பர்னிக்கஸ் (1473 - 1543)
# தேற்ற இயற்பியலாளர்களின் பட்டியல்

## 16 - 17 ஆம் நுாற்றாண்டு

- கலீலியோ கலிலி(1564 - 1642)
- யோகான்னசு கெப்லர் (1571 - 1630)
- ரெனே டேக்கார்ட் (1596 - 1650)
# மது தயாரித்தல்

மது தயாரித்தல் (ஒயின்) என்பது  திராட்சை அல்லது பிற மூலப்பொருள்களைக் கொண்டு தயாரிக்கப்படும் பழச்சாறை நொதிக்கச்செய்வதன் மூலம் தயாரிக்கப்பட்டு ஒயின் போத்தல்களில் அடைக்கப்படுகிறது. பெரும்பாலான மதுவகைகள் திராட்சைகளைக் கொண்டு செய்யப்பட்டாலும், மற்ற பழங்கள் அல்லது தாவரங்களிலிருந்து இது தயாரிக்கப்படலாம். மீட் மதுவானது தேன் கொண்டு தயாரிக்கப்படும் ஒரு மது ஆகும்.  
மதுபானத்தை இரண்டு வகைகளாக பிரிக்கலாம்: அசைவில்லாத மது உற்பத்தி முறை (கார்பனேற்றம் இல்லாமல்) மற்றும் ஒளிர் ஒயின் உற்பத்தி முறை (கார்பனேற்றம் - இயற்கை அல்லது உட்செலுத்தப்படுதல்).  
மது மற்றும் மதுபானம் பற்றிய அறிவியல் ஒனாலஜி என்று அழைக்கப்படுகிறது. பாரம்பரியமாக மதுவைத் தயாரிப்பவர் வைன்மேக்கர் அல்லது வின்ட்னெர் என்று அழைக்கப்படுகிறார்.
# மது தயாரித்தல்

### செயல்முறைகள்

திராட்சை சாறெடுக்க முதலில் திராட்சையை அரைத்து கூழாக்க வேண்டும், பின்பு ௦.250 மி.கி பொட்டாசியம் மெட்டா பைசல்பேட், ஒரு லிட்டர் தண்ணிரில் சேர்த்து அதனுடன் 1:10 என்ற அளவில் ஈஸ்டும் சேர்க்கப்பட்டு குறைந்த வெப்பத்தில் பத்து நாட்களுக்கு குறையாமல் வைக்கப்பட வேண்டும். பல இரசாயன மாற்றங்களுக்குப் பிறகு மதுவின் மணம் வீசும். சரியான கூட்டுப் பொருள்கள் சேர்க்கவில்லை என்றாலும், வைக்கவில்லை என்றாலும் அசிட்டிக் அமில பாக்டிரியா உள்ளே நுழைந்து இந்த சாற்றை வினிகராகவும் , நீராகவும் மாற்றிவிடும்.